Boogskiet – Hoërskool Waterkloof
Kontakpersoon: Jaco Labuschagne
Kontakbesonderhede: 074 517 9504
Boogskiet skop amptelik as nuwe sportsoort by Hoërskool Waterkloof in 2020 af. Om iets nuuts aan te pak, gaan groeipyne hê, maar ons is opgewonde oor alles wat die toekoms inhou. Ons glo dat, met almal se nodige geesdrif en begrip, boogskiet 'n definitiewe vastrapplek as 'n sportsoort by Kloof sal vind.
Oefentye vind op Maandae vanaf 15:00 tot 16:30 plaas. Dít is die tyd wat die skietbaan aan Hoërskool Waterkloof toegeken het. Vervoer vanaf die skool is beskikbaar. Leerders is ook welkom om van eie vervoer gebruik te maak. Archer's Edge se adres is Wekkerstraat 800, Moreletapark.
Na afloop van verskeie gesprekke is deelname aan die volgende kompetisies bevestig: IFAA-Binnenshuise kompetisies asook IFAA-Veldkompetisies.
Aangesien ons by Archer's Edge skiet is hulle bereid om ons tegemoet te kom ten opsigte van kostes.
Registrasie by Archer's Edge: R50 per jaar
Waterkloof/Archer's Edge deelname-hemp: R400
Baanoefenfooie (slegs veld): R20 per oefensessie (d.w.s. 1x per week) met die bewys van lidmaatskapkaart, asook besit van eie toerusting. Hulp en/of afrigting vind op Maandae plaas. Indien 'n leerder sy/haar eie toerusting het, kan daar ook enige ander dag van die week geskiet word, maar geen hulp/afrigting sal verleen word nie en 'n R20-fooi is betaalbaar, asook bewys van lidmaatskap.
Indien 'n leerder nie boogtoerusing het nie en eers die gevoel van boogskiet wil kry, bied Archer's Edge die opsie dat 'n boog per sessie gehuur kan word. Dit sluit die gebruik van die boog, 'n instrukteur, asook 'n afrigtingsessie teen R350 in. Dit is ideaal vir 'n beginner om belangstelling in die sportsoort te bepaal en help ook om die basiese beginsels vas te lê. Só 'n sessie duur 90 minute.